Premier League Malti

Il-**Premier League Malti**, magħruf aħjar bħala l-**[[Bank of Valletta|BOV]] Premier League** għal raġunijiet ta' sponsorizzazzjoni, huwa l-ogħla livell tal-futbol Malti. Dan huwa organizzat mill-Malta Football Association u ilu jintlagħab mill-1909. Fis-sistema tal-futbol Malti, relegazzjoni minn dan il-kampjonat twassal għall-Ewwel Diviżjoni.

Qabel l-1980, dan il-livell tal-futbol Malti kien magħruf bħala **L-Ewwel Diviżjoni**. Madanakollu, dan ġie msemmi mill-ġdid għal Premier League fejn għadu hekk sal-lum, sabiex it-titlu tal-Ewwel Diviżjoni ttieħed mil-livell subordinat (preċedentament magħruf bħala It-Tieni Diviżjoni). Skont il-koeffiċjenti tal-UEFA, dan il-kampjonat huwa kklassifikat bħala l-44 l-iktar kompetittiv fost il-membri ta' din il-konfederazzjoni.

## Storja

L-istorja tal-futbol f'Malta tmur lura lejn in-nofs tas-seklu 19 grazzi għall-Ingliżi, minħabba li Malta kienet kolonja tagħhom. Madanakollu, il-logħob kien biss logħob ta' ħbiberija. L-ewwel kampjonat Malti ntlagħab fl-1909–10 u kien jikkonsisti bejn ħames timijiet, bir-rebbieħ tal-ewwel edizzjoni jkun it-tim ta' Floriana. Is-sena ta' wara ma nżamm l-ebda kampjonat, biex b'hekk it-tieni edizzjoni saret fl-istaġun 1911–12. Għal darb'oħra kien it-tim Furjaniż li kiseb it-titlu nazzjonali, tragward li reġa' rrepeta s-sena ta' wara, fejn fiż-żewġ okkażjonijiet ħalla dejjem lil warajh lit-tim tal-Ħamrun.

Kien fil-fatt it-tim Ħamruniż li temm is-sekwenza ta' tliet titli konsekuttivi tat-tim tal-Floriana meta kiseb it-titlu fl-1914. Wara serje ta' kampjonati qabel u matul l-Ewwel Gwerra Dinjija li ma rat l-ebda dominju minn xi tim partikulari, fl-istaġun 1919–20 wasal l-ewwel titlu nazzjonali għal Sliema Wanderers. Flimkien mal-Floriana, is-Sliema ffurmaw dwett imbattibbli fil-kampjonat fejn sal-1940, is-Slimiżi ħadu 11-il titlu waqt li l-Furjaniżi ġabu 9 titli.

Fi tmiem il-gwerra ħareġ avversarju ġdid fit-tiġrja għat-titlu, Valletta, li rnexxielu jwaqqaf il-predominanza taż-żewġ timijiet "kbar" ta' dak iż-żmien, fejn f'erba' snin rebaħ tliet titli. Mill-1948 reġa' ħareġ għad-dawl id-dwett ta' Sliema-Furjana b'10 titli bejniethom (4 għas-Sliema u 6 għall-Floriana).

Fis-snin sittin ra realtà ġdida fil-kamp tal-futbol Malti hekk kif it-tim minn Raħal Ġdid, Hibernians, f'dak id-deċennju kiseb tliet titli. Bejn l-1978 u l-1988, għal ħdax-il staġun, Sliema Wanderers u Floriana naqsu li jżidu trofej oħra mal-vetrina tal-unuri. Fil-fatt kienu Valletta (3 darbiet), Hibernians (3 darbiet), Ħamrun Spartans (3 darbiet), u Rabat Ajax (darbtejn) li kisbu t-titlu nazzjonali.

Fl-istaġun 2005–06 ra lil Sliema Wanderers jitilgħu fl-ewwel post għan-numru ta' tliet nazzjonali mirbuħa, wara r-rebħ tal-kampjonat. Dan poġġiehom b'titlu vantaġġ fuq il-Floriana. Il-millenju l-ġdid wassal ukoll għall-ewwel rebħiet tal-kampjonat nazzjonali lil Birkirkara u lil Marsaxlokk.

## Format

Dan il-kampjonat jikkonsisti minn sett ta' tnax-il tim, skont it-tibdliet li ġew introdotti fil-bidu tas-sena 2011, u jinqasam f'żewġ fażijiet. L-istaġun, li jibda minn Awwissu u jintemm fix-xahar ta' Mejju, jingħata l-bidu tiegħu permezz tal-ewwel rawnd fejn kull tim jilgħab kontra t-timijiet l-oħra għal darbtejn. Meta kull tim ikun lagħab 18-il logħba d-diviżjoni tinqasam fi tnejn u l-punti jinqasmu bin-nofs. Dawk li jkunu spiċċaw fl-ewwel sitt postijiet fl-ewwel rawnd jidħlu fiċ-*Championship Pool* u l-aħħar erbgħa jilgħabu fir-*Relegation Pool*.

L-ewwel tliet postijiet fil-kampjonat jaffettwaw il-post li jingħata fil-kompetizzjoni tal-UEFA. Ir-rebbieħa tal-kampjonat jidħlu fl-ewwel rawnd ta' kwalifika tal-UEFA Champions League, waqt li dawk li jikklassifikaw fit-tieni u fit-tielet post jieħdu sehem fl-ewwel rawnd ta' kwalifika tal-UEFA Europa League. L-aħħar żewġ timijiet mir-*Relegation Pool* jiġu relegati għall-Ewwel Diviżjoni. Barra minn hekk, klabb ieħor jikkwalifika awtomatikament għat-tieni rawnd ta' kwalifikazzjoni għall-Europa League bir-rebħ tal-U*BET FA Trophy.

## Klabbs

Il-lista segwenti ta' tnax-il tim huma dawk li se jikkompetu fl-istaġun 2013–14.

## Sħab Ewlenin għaċ-Ċiklu 2025/26

* Sponsor Prinċipali: YoHealth
* Sponsor Uffiċjali: Meridianbet
* Sponsor Uffiċjali tal-Ballun tal-Logħba: Adidas
* Partner Ewlenin: Sixt Leasing
* Partners Oħra: Ejjabet (Sponsor Uffiċjali)

## Rebbieħa

{| cellspacing="0" cellpadding="0" style="font-size:90%; background:transparent; width:100%;"

* 1909–10 Floriana
* 1910–11 *Ma saret l-ebda kompetizzjoni*
* 1911–12 Floriana
* 1912–13 Floriana
* 1913–14 Ħamrun Spartans
* 1914–15 Valletta United
* 1915–16 *Ma saret l-ebda kompetizzjoni*
* 1916–17 St. Georges
* 1917–18 Ħamrun Spartans
* 1918–19 King's Own Malta Regiment
* 1919–20 Sliema Wanderers
* 1920–21 Floriana
* 1921–22 Floriana
* 1922–23 Sliema Wanderers
* 1923–24 Sliema Wanderers
* 1924–25 Floriana
* 1925–26 Sliema Wanderers
* 1926–27 Floriana
* 1927–28 Floriana
* 1928–29 Floriana
* 1929–30 Sliema Wanderers
* 1930–31 Floriana
* 1931–32 Valletta United
* 1932–33 Sliema Wanderers
* 1933–34 Sliema Wanderers
* 1934–35 Floriana
* 1935–36 Sliema Wanderers
* 1936–37 Floriana
* 1937–38 Sliema Wanderers 
* 1938–39 Sliema Wanderers
* 1939–40 Sliema Wanderers
* 1940–44 *Ma saritx minħabba l-[[It-Tieni Gwerra Dinjija|gwerra]]*
* 1944–45 Valletta
* 1945–46 Valletta
* 1946–47 Ħamrun Spartans
* 1947–48 Valletta 
* 1948–49 Sliema Wanderers  
* 1949–50 Floriana 
* 1950–51 Floriana
* 1951–52 Floriana 
* 1952–53 Floriana
* 1953–54 Sliema Wanderers   
* 1954–55 Floriana 
* 1955–56 Sliema Wanderers    
* 1956–57 Sliema Wanderers   
* 1957–58 Floriana 
* 1958–59 Valletta 
* 1959–60 Valletta 
* 1960–61 Hibernians
* 1961–62 Floriana 
* 1962–63 Valletta 
* 1963–64 Sliema Wanderers 
* 1964–65 Sliema Wanderers   
* 1965–66 Sliema Wanderers   
* 1966–67 Hibernians
* 1967–68 Floriana 
* 1968–69 Hibernians
* 1969–70 Floriana 
* 1970–71 Sliema Wanderers 
* 1971–72 Sliema Wanderers
* 1972–73 Floriana 
* 1973–74 Valletta 
* 1974–75 Floriana 
* 1975–76 Sliema Wanderers
* 1976–77 Floriana 
* 1977–78 Valletta 
* 1978–79 Hibernians
* 1979–80 Valletta 
* 1980–81 Hibernians
* 1981–82 Hibernians
* 1982–83 Ħamrun Spartans
* 1983–84 Valletta 
* 1984–85 Rabat Ajax
* 1985–86 Rabat Ajax
* 1986–87 Ħamrun Spartans
* 1987–88 Ħamrun Spartans
* 1988–89 Sliema Wanderers
* 1989–90 Valletta 
* 1990–91 Ħamrun Spartans
* 1991–92 Valletta 
* 1992–93 Floriana 
* 1993–94 Hibernians
* 1994–95 Hibernians 
* 1995–96 Sliema Wanderers
* 1996–97 Valletta 
* 1997–98 Valletta 
* 1998–99 Valletta  
* 1999–00 Birkirkara
* 2000–01 Valletta 
* 2001–02 Hibernians
* 2002–03 Sliema Wanderers
* 2003–04 Sliema Wanderers 
* 2004–05 Sliema Wanderers
* 2005–06 Birkirkara 
* 2006–07 Marsaxlokk
* 2007–08 Valletta
* 2008–09 Hibernians
* 2009–10 Birkirkara
* 2010–11 Valletta
* 2011–12 Valletta
* 2012–13 Birkirkara
* 2013-14 Valletta
* 2014-15 Hibernians
* 2015-16 Valletta
* 2016-17 Hibernians
* 2017-18 Valletta
* 2018-19 Valletta
* 2019-20 Floriana 
* 2020-21 Ħamrun Spartans
* 2021-22 Hibernians
* 2022-23 Ħamrun Spartans
* 2023-24 Ħamrun Spartans
* 2024-25 Ħamrun Spartans

### Prestazzjonijiet skont il-klabb

† M'għadux jeżisti

## Referenzi

## Ħoloq esterni

* Il-kampjonat domestiku fuq UEFA.com